কিন্তু তা আজ যেমন সত্য ১৯৯৪-৯৬ সালেও তা সত্য ছিল। যখন তিনি এ ব্যবস্থা সংবিধানে যুক্ত করতে চাপ প্রয়োগ করেছিলেন। এখন কেউ বলতেই পারেন আওয়ামী লীগ যখন বিরোধীদলে থাকে তখন তত্ত্বাবধায়ক সরকার ব্যবস্থা ভাল আর আওয়ামী লীগ যখন সরকারে থাকে তখন তত্ত্বাবধায়ক সরকার ব্যবস্থা খারাপ। যদি ২০০৮ সালের নির্বাচনে বিএনপি জয়লাভ করতো এবং একই কারণ দেখিয়ে তত্ত্বাবধায়ক সরকার ব্যবস্থা বাতিল করতো তাহলে আওয়ামী লীগ এবং শেখ হাসিনা কি তা মেনে নিতেন। আমরা এ ব্যাপারে গভীর সন্দিহান। প্রধানমন্ত্রী আরেকটি যুক্তি দেখান, তত্ত্বাবধায়ক সরকারের কারণে অনির্বাচিত ব্যক্তিদের শাসনের সময় দীর্ঘ হতে পারে, ২০০৬-০৮ এ যেমনটা হয়েছিল। প্রধানমন্ত্রী এক্ষেত্রেও সঠিক।